Diari Oficial de la Generalitat Valenciana


Sumari del DOGV 3644, del 14-12-1999 (1999/10073)

ORDRE de 29 de novembre de 1999, de la Conselleria d'Ocupació, per la qual es modifiquen les dotacions pressupostàries per a finançar determinats programes d'ajudes a l'economia social per a l'exercici de 1999.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3644

Data del DOGV
:   14-12-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/10521


Data del document
:   29-11-1999

Organisme emissor
:   Conselleria d'Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * cooperativa
    * economia social
    * ajuda pública

ORDRE de 29 de novembre de 1999, de la Conselleria d'Ocupació, per la qual es modifiquen les dotacions pressupostàries per a finançar determinats programes d'ajudes a l'economia social per a l'exercici de 1999. [1999/X10230]
  
L'Ordre de 26 de novembre de 1998, de la Conselleria d'Ocupació, Indústria i Comerç, per la qual s'estableix un programa d'ajudes a l'economia social per a 1999, preveia, entre altres, les subvencions per a assistències tècniques i accions per a l'expansió comercial i/o empresarial, definides en els articles 16 i 39, respectivament.
  
Mitjançant l'Ordre d'11 de març de 1999, de la Conselleria d'Ocupació, Indústria i Comerç, es van publicar els crèdits màxims per a finançar les esmentades ajudes, juntament amb les d'actuacions de les entitats representatives de l'economia social definides en els articles 30 i 34 de l'ordre de referència, a càrrec de la línia 409/000/1999 del programa pressupostari 322.10, Foment de l'Ocupació i l'Economia Social, que s'establiren en 131.832.052 pessetes, dels quals les actuacions dels articles 30 i 34 no podrien superar 295.580.378 de pessetes.
  
Avançada la gestió de les ajudes mencionades, es revela necessari procedir a determinats ajustos pressupostaris que permeten atendre les demandes plantejades en les millors condicions, i es fan públics els mencionats ajustos amb la present ordre.
  
En conseqüència, i fent ús de les facultats que m'atorga la Llei 5/1983, de 30 de desembre, de Govern Valencià, i d'acord amb la disposició addicional primera de l'Ordre assenyalada, de 26 de novembre de 1998, de la Conselleria d'Ocupació, Indústria i Comerç,
  
ORDENE
  
Article únic
  
S'incrementa la dotació pressupostària per a atendre les ajudes per a assistències tècniques i accions per a l'expansió comercial i/o empresarial, definides en els articles 16 i 39, respectivament, de l'Ordre de 26 de novembre de 1998, de la Conselleria d'Ocupació, Indústria i Comerç, per la qual es va establir un programa d'ajudes a l'economia social per a 1999, en 84.667.682 pessetes, situant-se així la quantia total per a finançar les esmentades accions, juntament amb les ajudes a les entitats representatives de l'economia social definides en els articles 30 i 34 de l'ordre de referència, en 309.743.414 pessetes, de les quals les ajudes als conceptes definits en els articles 30 i 34 no superaran 221.486.831 de pessetes. Aquesta dotació referida a la línia 409/000/99 (c.c. 220) del programa 322.10.
  
València, 29 de novembre de 1999
  
El conseller d'Ocupació,